ગઈ કાલે બીસીસીઆઇના બિનહરીફ અધ્યક્ષ તરીકે ચૂંટાયેલા અનુરાગ અગાઉ ૨૫ વર્ષની ઉંમરે હિમાચલ પ્રદેશ ક્રિકેટ સંઘના સૌથી યુવાન અધ્યક્ષ બન્યા હતા. હિમાચલમાં તેમને પિતા પ્રેમકુમાર ધુમલના પ્રભાવનો ફાયદો મળ્યો હતો. અનુરાગ પ્રથમ શ્રેણીની મેચ રમવા ઇચ્છતા હતા અને અધ્યક્ષ હોવાને કારણે તેણે વર્ષ ૨૦૦૦-૦૧ની સિઝનમાં મેચ રમવાનો નિર્ણય કરી લીધો. તેઓ હિમાચલ પ્રદેશ તરફથી જમ્મુ-કાશ્મીરની ટીમ વિરુદ્ધ રમ્યા. આ તેમની કરિયરની એકમાત્ર પ્રથમ શ્રેણીની મેચ હતી અને ટીમનું નેતૃત્વ પણ સંભાળ્યું. મેચમાં તેઓ માંડ સાત બોલનો સામનો કરી શક્યા અને ખાતું ખોલાવ્યા વિના પેવેલિયનમાં પાછા ફર્યા, જોકે તેમની ઓફ સ્પિન બોલિંગમાં જમ્મુ-કાશ્મીરના બે પૂંછડિયા બેટ્સમેન જરૂર આઉટ થયા હતા.